Keep It Constitutional | Wat is 'n Grondwet? - Keep It Constitutional
Wat is 'n Grondwet?
As jy die frase 'Wat is 'n grondwet?' Google, sal jy waarskynlik 'n resultaat kry wat die volgende sê: "'n Grondwet is 'n stel fundamentele beginsels of gevestigde presedente waarvolgens 'n staat of ander organisasie beheer word."
Uhhhh, dankie Wikipedia, maar wat beteken dit eintlik?
Basies is 'n Grondwet 'n lys van menseregte en riglyne wat in die hart van 'n land sit en verduidelik hoe die interaksie tussen burgers van die land met hulle regering en met mekaar moet wees.
'n Grondwet vertel ons van die land, en die regte wat in 'n Grondwet ingesluit is, vertel ons dikwels oor die land se geskiedenis en stryde van die verlede.
Party mense sê dat 'n Grondwet soos 'n resep is vir 'n suksesvolle nasie. Die reëls van die Grondwet is die bestanddele, en wanneer jy kook, word dit altyd aanbeveel dat jy die resep volg om die beste resultate te kry! Geen resep … wel, dis 'n resep vir 'n ramp.
Het alle lande 'n grondwet?
Nie alle lande het 'n geskrewe Grondwet nie, maar elke land sal 'n stel beginsels hê wat die wette in daardie land ondersteun. Sommige lande, soos Suid-Afrika, het 'n geskrewe Grondwet wat alle regte en riglyne van die land in een dokument bring, terwyl ander, soos die Verenigde Koninkryk en New Zealand, 'ongeskrewe' grondwette het wat beteken dat hulle lande se reëls in 'n aantal dokumente gevind kan word en nie net een nie.
Suid-Afrika se Grondwet is ongelooflik belangrik en baie spesiaal omdat dit nie net die einde van Apartheid en die begin van ons vrye en regverdige reënboognasie is nie, maar dit word ook beskou as een van die mees progressiewe Grondwette in die wêreld. Vind meer uit oor die Grondwet van Suid-Afrika deur hier te kliek.